বিভিন্ন সংবাদমাধ্যমের খবর অনুযায়ী, ওই যুবকের নাম ফারুক দার। তিনি জানিয়েছেন, বাড়ি থেকে ভোট দিতে বেরিয়েছিলেন তিনি। তখনই তাঁকে পাকড়াও করে সেনাবাহিনীর একটি দল। এর পর জিপে বেঁধে অন্তত দশটি গ্রামে তাঁকে ঘোরানো হয় বলে দাবি করেছেন ওই যুবক। জওয়ানরা এই ঘটনার সঙ্গে যুক্ত, সেনাবাহিনীর পক্ষ থেকে তাঁদের চিহ্নিত করার প্রক্রিয়াও শুরু হয়েছে বলে জানা গিয়েছে। সেনা সূত্রের অবশ্য দাবি, একশো মিটার ঘোরানোর পরেই ওই যুবককে ছেড়ে দেওয়া হয়।